Simona Halep vs Paula Badosa la Miami Open
Simona Halep și-a aflat adversara de la Miami Open! Se va confrunta cu Paula Badosa în runda de deschidere! La tragerea la sorți pentru turneul WTA 1000 de la Miami, Florida, Simona Halep a avut parte de ghinion. Sportiva noastră va începe competiția contra unei adversare puternice, Paula Badosa, fostă ocupantă a locului 2 la nivel mondial.
Dacă va reuși să o învingă, urmează să se confrunte cu Aryna Sabalenka. Simona Halep a ajuns de două ori în semifinale la Miami Open, în 2015 și 2019.
View this post on Instagram
Cu cine vor juca celelalte sportive din România?
Ana Bogdan și Jaqueline Cristian vor intra în competiție, alături de ea. Iga Swiatek (locul 1 în clasamentul WTA) este principala favorită a turneului de tenis. Aryna Sabalenka (locul 2 în ierarhia WTA) este cap de serie numărul 2.
Ana Bogdan va avea un meci cu cehoaica Katerina Siniakova (locul 41 WTA), în timp ce Jaqueline Cristian va juca în primul tur împotriva franțuzoaicei Diane Parry (locul 61 WTA). Sorana Cirstea, clasată ca a 22-a cap de serie, va debuta direct în turul secund, unde va întâlni învingătoarea dintre Sloane Stephens (locul 44 WTA) și Angelique Kerber (locul 607 WTA), ambele foste câștigătoare de Grand Slam.
Simona Halep a scăpat de Mirra Andreeva
Simona Halep a reușit să evite întâlnirea cu una dintre tinerele speranțe ale tenisului profesionist. Mirra Andreeva (locul 38 în clasamentul WTA) a fost nevoită să se retragă de la Miami Open. Tânăra rusoaică a fost obligată să abandoneze definitiv turneul de tenis din cauza unei accidentări la mână. Până acum, ea și Mayar Sherif (locul 70 în clasamentul WTA) s-au retras de pe tabloul principal al Miami Open.
"Bună, tuturor! Vreau să vă anunț că am luat această decizie dificilă de a mă retrage de la Miami. Mereu mi-am dorit să particip la acest turneu grozav, așa că mi-a fost foarte greu să iau decizia de nu juca în acest an.
Mă confrunt cu o tendinită a mânii și trebuie să fiu atentă. Îmi va lua ceva timp să mă recuperez, să-mi recapăt forța și să fiu pregătită pentru sezonul de zgură", a scris ea pe rețelele sociale.
View this post on Instagram